section_heading: Tijek bitke
paragraph_text: U 20 sati grupa predvođena Illustriousom bila je na položaju s kojeg je trebao početi napad, 170 nautičkih milja zrakoplovi su trebali prevaliti sami. U 20.35 poletjela je prva grupa od 12 zrakoplova. Ubrzo nakon polijetanja ova se grupa zbog guste naoblake razbila u dvije od 8 odnosno 4 aparata što je ugrozilo brižljivo pripremani plan koji se zasnivao na usklađenosti. Nakon sat i pol leta zrakoplovi su se našli pred svojim ciljem. U 11 sati zrakoplovi za osvjetljenje ispustili su svjetleće bombe kako bi osvjetlili luku koja je potpuno nespremno i iznenađeno dočekala Britanski napad. Torpedni zrakoplovi krenuli su na bojne brodove koji su na njih otvorili strahovitu baražnu vatru no ipak su potopili bojni brod “Conte di Cavour” i jednim torpedom ošteteili “Dulio”, veliki i moderni bojni brod. Preostala 4 zrakoplova su bombama napali unutrašnji dio baze, krstarice i razarače. Zrakoplovi su se vraćali na svoj nosač, dok je drugi val već hitao prema luci, druga je grupa naime uzletjela 1 sat nakon prve s 8 letjelica. Po već izvršenom scenariju zrakoplovi su napali brodove i lučke komplekse. U ovom napadu teško je oštećen bojni brod “Littorio”, a “Dulio” je potopljen.